Publication: Magyar Közlöny
Issue: MK-2000-116 (Year: 2000, Number: 116)
Era: 1990-2004
Section: a kárenyhítésről szóló 1058/2000. (VII. 11.) Korm. határozat a következő 8/A. ponttal egészül ki:
Paragraph Index: 753

a kárenyhítésről szóló 1058/2000. (VII. 11.) Korm. határozat a következő 8/A. ponttal egészül ki: „8/A. elrendeli, hogy az érintett tárcák számoljanak el a Kormányzati Koordinációs Bizottságnak a 4. pontban biztosított helyreállítás és kárenyhítési feladatokra fordított forrásokkal; a fel nem használt pénzeszközöket a Belügyminisztérium Fejezeti kezelésű előirányzat felhasználási keretszámlára 2000. november 30-ig utalják vissza. A tárcák által visszautalt maradvány, illetve az önkormányzati elszámolások során visszautaltatott támogatásból 42,45 millió forint az egyházi ingatlanokban keletkezett károk enyhítését szolgálja, az ezt követően rendelkezésre álló maradványt a személyi tulajdonban lévő lakás céljára szolgáló épületekben keletkezett károk helyreállítására kell fordítani. Felelős: szociális és családügyi miniszter gazdasági miniszter földművelésügyi és vidékfejlesztési miniszter belügyminiszter Határidő: visszafizetést követően azonnal”

Source: https://magyarkozlony.hu/hivatalos-lapok/b5e703ce82db6df5aa010539c6dc921a1a2470db/dokumentumok/55549960fc2678d026b15707bfc8210f74809e5a/letoltes